Ribe Stifts Adresseaviser, 1847-03-26
Indenlandske Efterretninger. Ved den Audients, som Chefen for Korvetten Galathea, tilligemed en Deel af Officeerpersonale og de med Korvetten fulgte Videnskabsmænd have havt hos Kongen over Sandwichsøerne, besvarede Hs. havajanske Majestæt, Kamehameha III, Chefens Tale til ham saaledes: "Jeg er meget glad ved at see en af Hs. M. Kongen af Danmarks distinquerede Officerer. Jeg har hørt tale om alt det Gode, som Hs. Majestæt og hans Forgænger Frederik den Sjette have udrettet for deres Undersaatters Frihed og Lykke. Følgende et saa værdigt Mønster, har jeg stræb og stræber fremdeles at fremkalde Orden, Lovlighed, Religiøsitet og Videnskabelighed blandt mine Undersaatter. Gud har hidtil skjænket mig Held. Jeg stoler paa mægtigere og mere oplyste Nationers Sympathie og Venskab. – Det glæder mig at høre at Deres store og gode Konge beærer mig med si Venskab. Behag at bringe Hs. Majestæt Forsikkringen om min Høiagtelse og Hengivenhed, det vil glæde mig at see mange af hans Undersaatter paa mine Øer, og jeg vil drage Omsorg for, at de skulle nyde samme Beskyttelse og samme Rettigheder, som de meest begunstigede Nationer. - Det er Sandhed, at de Danske have været iblandt de tidligste Søfarende, de have ogsaa været blandt dem, der tidligst have gjort Erobringer og stiftet Kolonier, og deres Jndflydelse paa Verdens Civilisation og Befolkning har været stor. - Det vil glæde mig at erfare, paa hvilken Maade jeg kan fremme Deres Expeditions Held, og jeg haaber, at Deres Besøg paa mine Øer maa være behageligt for Dem. Gud beskytte Deres Konge. - Chefen (der agtede at forlade Honolulu den 1. Novbr.) havde senere den Ære at have Hs. Maj. Kongen af Havaji med følge af alle Chefer og Ministre ombord til Frokost. - Forhandlinger om Handels- og Venskabsforbindelser mellem begge Stater, ere indledte. J Honolulus Havn laae det fuldt af fremmede Hvalfangere, talt c. 60 Skibe J Aarh. Av. skrives fra Kjøbenhavn: "Hs. Maj. Kongen skal ikke i lang Tid have glædet sig ved en saa god Sundhedstilstand som i de sidste 23 Maaneder. Det omtales som ganske vist, at Allerhøistsamme alt meget tidligt paa Sommeren vil besøge Hertugdømmerne. – Den tredie Jfr. Ryge, Therese, som med det første skal deputere paa det kgl. Theater, skal næsten i en endnu høiere Grad end sine Søstre, Nathalia og Franziska, have arvet sin Faders store dramatiske Talent, hvormed hun forener et ualmindeligt smukt Udvortes. Hun skal debutere som Jngeborg i Oehlenschlägers "Dronning Margarethe", og som Marie i det nydelige Lystspil "Diamantkorset, Jfjor Sommer læstes i Adresseavisen, at en ældre Herre søgte en Tjener som Ledsager paa en Lystreise i Udlandet, med Tilføiende, at Den, som attraaede en saadan Tjeneste, ikke alene maatte besidde et godt Udvortes, men tillige en saadan Dannelse, at han mere kunde betragtes som Selskaber end som Tjener, Et ungt Menneske af et stille og beskedent Væsen og et godt Udvortes engageredes, og hans Herre, en rig Ungkarl ved Navn P., fandt snart saameget Behag i ham, at han mere behandlede ham som Søn end som Tjener. Ved den saaledes opstaaede Fortrolighed erfarede P., at det unge Menneske var et uægte Barn, født paa Fødselstiftelsen og opdraget paa dennes Regning, da hans Moder var død kort efter Barnets Fødsel, uden at opgive dets Fader. P. blev opmærksom, og ved at forske videre erfarede han til sin store Overraskelse og Glæde, at det var hans egen Søn, han havde taget til sig. P. har anerkjendt det unge Menneske som sin legitime Søn, og denne vil ikke alene arve en betydelig Formue, men ogsaa et anseet Familienavn."¬